เรื่องร้องเรียน (ร้องเรียน,เสียงรบกวน,ถนน) วันที่ 2023-04-03 02:00:03 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013342

ขอให้ตรวจสอบเพื่อนบ้านข้างเคียงทำการต่อเติมบ้าน เพื่อทำสำนักงานให้เช่าพื้นที่ บริเวณ บ้านเลขที่ 14 หมู่บ้านพหลโยธินกอล์ฟ (ไม่มีหมู่ที่) ซอย 19/1 (ซอยพหลโยธินกอล์ฟ) ถนนพหลโยธิน แขวงจตุจักร เขตจตุจักร  จุดสังเกต หากมาจากด้านหน้าหมู่บ้านฯ ให้เลี้ยวไปด้านขวา ถนนจะเป็นเส้นทางโค้งผ่านกลางตึกแถวของหมู่บ้านฯ จะพบบ้านหลังดังกล่าวอยู่ลำดับที่ 11 ตั้งอยู่ทางด้านซ้ายมือ ลักษณะเป็นบ้าน 2 ชั้น ด้านหน้าเป็นตึกแถว 2 ชั้น แบบธรรมดา ก่อสร้างด้วยปูน ทาสีขาว มุงหลังคาด้วยกระเบื้อง สีแดง ด้านหลังก่อสร้างเป็นบ้านชั้นเดียว ก่อสร้างด้วยปูน ทาสีขาว แต่ปัจจุบันมีการทุบบริเวณพื้นที่ด้านหลังหมดแล้ว ซึ่งเป็นบ้านทาวน์เฮาส์ที่มีสภาพเก่า คาดว่าหมู่บ้านฯ มีอายุประมาณ 50 ปีแล้ว โดยมีเจ้าของบ้าน เป็นคนไทย เพศหญิง (ไม่ทราบชื่อ-นามสกุล) อายุประมาณ 40 กว่าปี สูงประมาณ 154-155 เซนติเมตร รูปร่างท้วมเล็กน้อย ผิวขาว ซึ่งบุคคลดังกล่าวแต่งงานกับบุคคลเชื้อสายเกาหลี แต่ได้รับการโอนสัญชาติไปเป็นคนสัญชาติอเมริกัน (ไม่ระบุรายละเอียดคู่สมรส) จึงไปอยู่ที่ประเทศสหรัฐอเมริกา ซึ่งเมื่อก่อนมีการนำนักเรียนไทยไปเรียนในประเทศสหรัฐอเมริกา แล้วก่อสร้างบ้านหลังกล่าวทำเป็นสำนักงาน (Office) ขนาดเล็ก เนื่องจากผู้ร้องแจ้งว่า ในบริเวณหมู่บ้านดังกล่าว ก่อสร้างหลังคาบ้านใช้ร่วมกัน มีการทำหลังคาบ้านด้านบนของชั้นที่ 2 แล้วมาปักเสาเข็มที่ติดรั้วบ้าน ถึงบริเวณริมสุดรั้วบ้านของผู้ร้อง จำนวน 4 ด้าน ซึ่งติดริมด้านข้างบ้าน มีการพาดต่อหลังคามาจากชั้นที่ 2 มาถึงรั้วบ้าน ซึ่งด้านหลังบ้านเป็นตึกแถวเช่นกัน และทั้ง 4 ด้าน เป็นบ้านทาวน์เฮาส์ทั้งหมด เป็นลักษณะการต่อเติมบ้าน เพื่อทำสำนักงานให้เช่าพื้นที่ ทำให้ผู้ร้องได้รับความเดือดร้อนเป็นอย่างมาก โดยผู้ร้องได้แจ้งร้องเรียนในเรื่องดังกล่าวเข้าที่สำนักงานเขตจตุจักร ทางเจ้าหน้าที่ของสำนักงานเขตฯ เข้ามาตรวจสอบดู แล้วแจ้งว่า ผู้ร้องมีการปูกระเบื้องรุกล้ำเข้าไปในพื้นที่ของบ้านเพื่อนบ้านข้างเคียงประมาณครึ่งแผ่น โดยให้ผู้รับเหมาซ่อมแซมพื้นที่ดังกล่าวให้ โดยการมารื้อแผ่นกระเบื้องที่ติดอยู่ออก และตกลงคิดค่าใช้บริการมา แล้วให้ผู้ร้องชำระเงิน ทำให้ผู้ร้องรู้สึกสับสนกับเรื่องดังกล่าวอยู่ว่า ทำไมผู้ร้องต้องตกลงราคาการใช้บริการดังกล่าว ในเมื่อผู้ร้องอยู่เฉยๆ (ตามผู้ร้องแจ้ง) ซึ่งทางเพื่อนบ้านข้างเคียงของผู้ร้องก็กระทำผิดด้วย ที่มีการต่อเติมบ้านเข้ามาถึงพื้นที่ริมรั้วติดบ้านของผู้ร้อง ซึ่งมีเสาเหล็กอยู่ ผู้ร้องจึงเข้าไปแจ้งเรื่องร้องทุกข์ที่กรุงเทพมหานคร ทางผู้ร้องแจ้งว่า "ทำไมดิฉันต้องจ่ายตังค์ แล้วก็เขาทำผิดที่มาต่อเติมชั้นบน" ทางเจ้าหน้าที่ฯ แจ้งว่า "เป็นอำนาจของเขต ที่ว่าเขาจะตัดสินยังไง แล้วแต่เขตอนุมัติ กรุงเทพมหานครไม่มีสิทธิที่จะไปยุ่งกับเขา เพียงแต่กรุงเทพมหานคร จะแจ้งเตือนเขา ให้หน่วยงานคิดให้ดี" ประกอบกับพอผู้ร้องกลับมาที่บ้าน ได้รับทราบข่าวมาว่า ชาวต่างชาติคนดังกล่าวให้เงินสำนักงานเขตฯ (ตามผู้ร้องแจ้ง) ทางสำนักงานเขตฯ แจ้งให้หัวหน้าช่างพูดคุยที่สำนักงานเขตฯ แต่เรื่องอื่นไม่มีการพูดอะไรเลย อีกทั้งนายช่างของผู้รับเหมามีการพูดจาไม่ดีกับผู้ร้อง และมีลักษณะข่มขู่ผู้ร้องต่อหน้าเจ้าหน้าที่ของสำนักงานเขตฯ ด้วย อีกทั้งบ้านหลังดังกล่าวมีลักษณะเสียงดัง โดยทางสำนักงานเขตฯ ได้แจ้งตักเตือนแล้ว ซึ่งผู้ร้องเกรงว่า หลังคาบ้านจะทรุดตัวลง เพราะหากหลังคาบ้านทรุดตัวลง จะดึงหลังคาบ้านของผู้ร้องและเพื่อนบ้านรายอื่นๆ ทรุดลงไปด้วย เพราะก่อสร้างต่อกันยาวหมดเลย ซึ่งตามกฎหมายไม่ให้ต่อเติมบ้านในลักษณะดังกล่าว เบื้องต้นผู้ร้องเคยโทรติดต่อแจ้งเรื่องยังสำนักงานเขตจตุจักร กรุงเทพมหานคร (ไม่ระบุหมายเลขโทรศัพท์แน่ชัด) ประสบปัญหามาเป็นระยะเวลาประมาณ 1-2 เดือน จึงประสงค์ให้หน่วยงานที่เกี่ยวข้องดำเนินการตรวจสอบฯ และแก้ไขปัญหาดังกล่าว เพื่อบรรเทาความเดือดร้อนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata